Bocabeats Comedia

Bocabeats Comedia umoregile bikote bat da. Iván Pérezek eta Aitor Vidaurretak osatzen dute 2009 aldera sortu zen bikotea: Boca, emanaldietan erabiltzen duten tresna bakarra ahoa delako, eta Beats, beatbox-a erabiltzen dutelako. Publikoari egokitutako umorea aurkezten dute, beste edozein emanalditik bereizten dituen faktore baten bidez: beatboxaren erabilera (erritmo ereduak eta musika soinuak birsortzea aho, ezpain eta ahots korden bidez) beren showetan. Hainbat bideo biral dituzte, baina zuzenekoak dira euren indargunea. 2015ean ganbonkanten bideo bat egin ostean hasi zen euren ospea. Urte horretan, TVE 1-en Insuperables saioan parte hartu zuten. 2021-2022 kurtsoan A pedir de boca umore saioa egin zuten Bilboko Radio Popularren. 2025ean Euskal Herrian reaggetoia al dago? umore saioa egin zuten.

Kalekoak izeneko bideo sorta egin zuten, gaztelaniazko Callejeros telebista saioa oinarri zuena. Youtube plataforman bideo emankizun ugari jarri izan dituzte ikusgai: Soy vasco, Chistes vascos, Trap vasco, Bachata vasca - Manuel Txorizoa, Shakira vasca, Rosalia vasca, Recreo sin euskera eta abar. 

Mundo Loco izeneko escape room bat ere sortu zuten 2025ean Bilbon.

 Neotxominregatismoa 
Bocabeats Comedia-ko bi kideek umore zuria egiten dutela adierazi izan badute ere, zenbait kritikarik umore neotxominregatista egitea egotzi die.

Umore neotxominregatista, indarkeria sinbolikoaren baitan ardazten den euskal umore etnikoa da. Hau da, botere-harreman baten baitan ematen dena eta hegemonia kultural baztertzailea oinarri duena. Umore mota hau egiteko formula unibertsala da, ezin klasistagoa oinarrian: norbera ez dena da barregarri, eta aukeran, norbera izateko ahalmenik ez duena. Bestela esanda, gainerakoez barre egiten da, norberaz barre egiten ari denaren aitzakiapean. .

Umore mota honetan euskaldunei egozten zaizkien ezaugarri hiperbolizatu edo tipifikatuak dira nagusi: mozkortiak, baldarrak, astapotroak, sexualki erreprimituak… izaten dira. Ondorioz, umoregileen borondatea ez da norberaz barre egitea: ez dira barregarritzat eskaintzen duten horrekin identifikatzen, ez dira euskaraz bizi direnekin identifikatzen, ez Euskal Herri euskaldun batekin ere. Barregarri nahi dituzte euskaldunak eta, gainera, ez dituzte maite; baina dirua egiteko balio die https://www.unibertsitatea.net/aktualitatea/uxoa-anduaga-umorea-zer-den-eta-zer-ez-den-botereak-definitzen-duela-erakutsi-dit-ikerketak.

Umore neotxominregatista ez da berria: XVIII. mende amaieran Peñafloridako kondeak sortutako Txanton Garrote euskal-baserritar-arlote-mozkortiaren pertsonaiak abiatu zuen ildoaren eguneraketa bat baino ez. Izena, XX mendean Jesus Prados Casadamonek sortu zuen Chomin del Regato pertsonaiatik hartzen du.

 Sariak  

2025eko azaroan Seriesland (Bilbao International Digital Festival)-en Sortzaile digitalik onena saria jaso zuten.

 Erreferentziak 

 Kanpo estekak 

Kategoria:Euskal Herriko antzerki taldeak
Kategoria:Euskal Herriko umorea